== Slutningen af karrieren ==
[[Fil:Mary Cassatt - The Child's Bath - Google Art Project.jpg|thumb|''[[Barnets bad]]'', 1893]]
Mary Cassatts folkelige omdømme er baseret på en omfattende række præcist tegnede og kærligt sete malerier og tryk inden for et tema med mor og barn. Det tidligste daterede værk med et sådant motiv er [[koldnålsradering]]en ''Gardner i favnen på sin mor'' (et tryk dateret "jan/88" befinder sig på [[New York Public Library]]),{{sfn|Mathews|1998|p=182 (samt note på side 346)}} men hun malede også enkelte værker tidligere med lignende motiver. Nogle af værkerne er af hendes slægtninge, venner eller kunder, mens hun senere i karrieren fortrinsvis brugte professionelle modeller i kompositioner, der ofte peger tilbage til afbildninger af [[Madonna (kunst)|Madonna og barnet]] fra den [[italiensk renæssance|italienske renæssance]]. Efter år 1900 koncentrerede hun sig næsten udelukkende om mor/barn-motiver.{{sfn|Kloss|1986|p=106}}
Historie Maleri